text: Flere bliver hjemløse i Syd- og Sønderjylland
  21 december 2017 kl. 19.57
  Hjemløse delte i dag kravlenisser ud til forbipasserende i Esbjerg for at gøre opmærksom på problemet.
  Antallet af hjemløse i Danmark er stigende. Især i Horsens, Kolding og Esbjerg er der siden 2015 kommet flere hjemløse.
  I hele Syd- og Sønderjylland er antallet siden 2015 steget med 182. Det er en stigning på 29 procent på to år.
  Kravlenisserne blev delt ud som en del af en landsdækkende kampagne fra De Hjemløses Landsorganisation, SAND.
  Med spørgsmålet: Hvad vil du helst ha'? Et hjem uden jul eller jul uden et hjem? skal nisserne sætte forkus på problemet med de mange hjemløse.
  